અમદાવાદ: વધુ પ્રોપર્ટી ટેક્સ ચૂકવવા માટે તૈયાર થઈ જાઓ કારણકે અમદાવાદ મ્યુનિસિપલ કોર્પોરેશને સોલિડ વેસ્ટ કલેક્શન સુવિધા માટે યૂઝર ચાર્જ લેવાનું નક્કી કર્યું છે. ગુજરાત પ્રોવિન્શિયલ મ્યુનિસિપલ કોર્પોરેશન એક્ટ હેઠળ AMCએ રેસિડેન્શિયલ યુનિટ પાસેથી પ્રતિ દિવસ રૂ. 1 અને કોમર્શિયલ એસ્ટાબ્લિશમેન્ટ પાસેથી પ્રતિ દિન 2 રૂ. યૂઝર ચાર્જ લેવાનો નિર્ણય કર્યો છે. રેસિડેન્શિયલ અને કોમર્શિયલ યુનિટ્સ પાસેથી AMCએ દર વર્ષે 116 કરોડ રૂપિયા યૂઝર ચાર્જ લેવાનું લક્ષ્ય રાખ્યું છે. શહેરમાં 16 લાખ રેસિડેન્શિયલ યુનિટ અને 8 લાખ કોમર્શિયલ યુનિટ્સ છે.